Document ID: 31996R0573

KOMISSION ASETUS (EY) N:o 573/96,
annettu 29 päivänä maaliskuuta 1996,
tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun asetuksen (EY) N:o 1600/95 muuttamisesta sekä Uruguayn kierroksen monenvälisten kauppaneuvottelujen osana tehdyissä sopimuksissa määrättyjen tariffikiintiöiden avaamisesta ja hallinnoinnista muna-alan ja ovalbumiinien osalta annetun asetuksen (EY) N:o 1474/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 2931/95 (2), ja erityisesti sen 16 artiklan 4 kohdan,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (3), sellaisena kuin se on viimeksi muutettuna komission asetuksella (EY) N:o 2916/95 (4), ja erityisesti sen 6 artiklan 1 kohdan,
ottaa huomioon muna-albumiinin ja maitoalbumiinin yhteisestä kauppajärjestelmästä 29 päivänä lokakuuta 1975 annetun neuvoston asetuksen (ETY) N:o 2783/75 (5), sellaisena kuin se on viimeksi muutettuna asetuksella (EY) N:o 2916/95, ja erityisesti sen 4 artiklan 1 kohdan,
sekä katsoo, että
tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla 30 päivänä kesäkuuta 1995 annetun komission asetuksen (EY) N:o 1600/95 (6), sellaisena kuin se on viimeksi muutettuna asetuksella (EY) N:o 388/96 (7), 14 artiklassa säädetään, että tariffikiintiöihin, joita ei ole määritelty alkuperämaan mukaan, liittyvät tuontitodistushakemukset on jätettävä jokaisen neljännesvuoden pituisen jakson ensimmäisten kymmenen päivän kuluessa,
GATT-sopimuksen XXIV artiklan 6 kohdan mukaisesti käytyjen neuvottelujen tuloksena tehdyt sopimukset (8) johtavat niiden määrien vähentämiseen, joita voidaan tuoda tiettyjen kiintiöiden osana tämänhetkisen kiintiötä koskevan kauden aikana; kiintiöiden ylittymisen välttämiseksi todistushakemusten jättämistä olisi siirrettävä neljännen vuosineljänneksen osalta siihen asti, kunnes asianomaisten kiintiöiden määrät vahvistetaan lopullisesti; tämän vuoksi on tarpeen muuttaa asetuksen (ETY) N:o 1600/95 14 artikla,
Uruguayn kierroksen monenvälisten kauppaneuvottelujen osana tehdyissä sopimuksissa määrättyjen tariffikiintiöiden avaamisesta ja hallinnoinnista muna-alan ja ovalbumiinien osalta 28 päivänä kesäkuuta 1995 annetun komission asetuksen (EY) N:o 1474/95 (9), sellaisena kuin se on muutettuna asetuksella (EY) N:o 2916/95, 5 artiklassa säädetään, että tariffikiintiöihin liittyvät tuontitodistushakemukset on jätettävä jokaisen neljännesvuoden pituisen jakson ensimmäisten kymmenen päivän kuluessa; esille tulleet tähän aiheeseen liittyvät huomiot aiheuttavat tämän päivämäärän siirtämisen siihen asti, kunnes GATT-sopimuksen XXIV artiklan 6 kohdan mukaisesti käydyistä neuvotteluista johtuvat määrät vahvistetaan lopullisesti; tämän vuoksi on syytä muuttaa kyseisen asetuksen 5 artikla, ja
tässä asetuksessa säädetyt toimenpiteet ovat maidon ja maitotuotteiden hallintokomitean sekä munien ja siipikarjanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Lisätään asetuksen (EY) N:o 1600/95 14 artiklan 1 kohtaan seuraava virke:
"Neljännesvuoden 1 päivästä huhtikuuta 30 päivään kesäkuuta 1996 osalta todistushakemuksia voidaan kuitenkin jättää ainoastaan 15 päivänä toukokuuta alkavan kymmenen päivän jakson aikana."
2. Lisätään asetuksen (EY) N:o 1474/95 5 artiklan 1 kohtaan seuraava virke:
"Neljännesvuoden 1 päivästä huhtikuuta 30 päivään kesäkuuta 1996 osalta todistushakemuksia voidaan kuitenkin jättää ainoastaan 15 päivänä toukokuuta alkavan kymmenen päivän jakson aikana."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä maaliskuuta 1996.

Labels: 3
17